Diari Oficial de la Generalitat Valenciana


Sumari del DOGV 4169, del 16-01-2002 (2001/12595)

ORDRE de 17 de desembre de 2001, de la Conselleria de Cultura i Educació, per la qual es reclassifica com a centre professional d'ensenyaments musicals el centre autoritzat de música Instituto Musical Giner, de València.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/12565


Data del document
:   17-12-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * educació artística

ORDRE de 17 de desembre de 2001, de la Conselleria de Cultura i Educació, per la qual es reclassifica com a centre professional d'ensenyaments musicals el centre autoritzat de música Instituto Musical Giner, de València. [2001/12667]
  
L'expedient ha sigut iniciat pel representant de l'Instituto Musical Giner, codi 55262364, situat al carrer de Guillem de Castro, 73, de València, en sol·licitud de reclassificació com a centre professional i autorització per a impartir ensenyaments de música de grau elemental i mitjà corresponents a la nova ordenació del sistema educatiu.
  
Per Resolució d'11 de juny de 2001, de la Direcció General de Centres Docents s'aprovà la proposta d'instal·lacions i ús educatiu dels espais reflectits en la documentació tècnica presentada per a obtindre la reclassificació com a centre professional, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir al que es sol·licita.
  
Vists la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació, la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartixen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar com a centre professional, per a impartir ensenyaments de música de grau elemental i mitjà corresponents a la nova ordenació educativa, el centre que més avall s'indica, en les condicions que s'especifiquen:
  
Denominació genèrica: centre autoritzat professional d'ensenyaments musicals
  
Denominació específica: Instituto Musical Giner
  
Titular: Societat Coral El Micalet
  
Domicili: Guillem de Castro, 73
  
Localitat: València
  
Província: València
  
Codi: 72872300
  
Ensenyaments autoritzats: grau elemental i mitjà de música de la nova ordenació educativa amb les següents especialitat: Piano, Guitarra, Violí, Viola, Violoncel, Contrabaix, Flauta Travessera, Clarinet i Saxòfon. A més de l'especialitat de grau mitjà de Cant.
  
Nombre de llocs escolars:
  
- Grau elemental: 200 llocs escolars
  
- Grau mitjà: 180 llocs escolars
  
Segon
  
El centre gaudirà de plenes competències acadèmiques en totes les matèries autoritzades corresponents al nou sistema educatiu.
  
Tercer
  
Sense perjudici del que s'establix en l'apartat segon, i en compliment de la disposició addicional 4a del Reial Decret 321/1994, el centre continuarà adscrit, a efectes purament administratius, al Conservatori Professional de Música núm. 2 de València, codi número 29499335.
  
Quart
  
La present autorització tindrà efectes des de l'inici del curs acadèmic 2001/2002.
  
Quint
  
Qualsevol modificació dels termes d'esta ordre requerirà la preceptiva autorització de l'administració educativa.
  
DISPOSICIÓ ADDICIONAL
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 17 de desembre de 2001
  
EL CONSELLER DE CULTURA I EDUCACIÓ
  
P.S.R. (art. 4.1 Decret 111/2000)
  
DOGV núm. 3798, de 21 de juliol)
  
LA SUBSECRETARIA
  
Carmen Nácher Pérez